Milleks siis kasutatakse tänapäeval nii erinevaid lisandeid leibades? Esimeseks põhjuseks on leibade biokeemilise koostise mitmekesistamine toitainete tasandil ja sellega seoses ka toiteväärtuse tõstmine. Toiteväärtuse  tõusuna mõistame siin eeskätt eri toiduainete mitmekülgsusest tulenevat kasu sööja organismile. Lisandid rikastavad leibu erinevate makro­ ja mikrotoitainetega. Makrotoitainetest peaks eeskätt mainima erinevaid suhkruid (näiteks fruktoos, maltoos), rasvhappeid (polüküllastamata rasvhapped) ja valke (erinevate aminohapete kombineerumine), mikrotoitainetest vitamiine ja nende eelühendeid ning mikroelemente.